# AVE

### Wikipedia

AVE-junia Sevillassa.

AVE eli Alta Velocidad Española (espanjalainen suuri nopeus, ave tarkoittaa espanjaksi myös lintua) on espanjalainen 300 km/h:n nopeuksiin pystyvä suurnopeusjuna. Toisin kuin Espanjan muut leveäraiteista rataverkkoa käyttävät junat, AVE käyttää omaa normaaliraiteista rataverkkoaan. Tämä mahdollistaa AVE-verkon liittämisen tulevaisuudessa muun Euroopan rataverkkoon. AVE-junia liikennöi Espanjan valtionrautatieyhtiö Renfe.

Ensimmäinen AVE-linja Madridin ja Sevillan välillä aloitti toimintansa Sevillan maailmannäyttelyn avajaispäivänä 20. huhtikuuta 1992. Linja on 471 kilometrin pituinen ja matka-aika 2,5 tuntia. Linja Madridin ja Barcelonan välille on rakenteilla, ja ensimmäinen osuus Madridista Lleidaan avattiin 11. lokakuuta 2003. Linjan arvellaan valmistuvan vuonna 2007, jolloin 600 kilometrin osuuden pitäisi olla maailman nopein suurnopeuslinja. Junat kulkisivat Madridista Barcelonaan 350 km/h:n nopeudella 2,5 tunnissa. Linjalla on kuitenkin havaittu geologisia ongelmia, eivätkä junat ole täyttäneet nopeustavoitteitaan. Verkostoa ollaan laajentamassa myös Valladolidiin, Málagaan, Valenciaan ja Alicanteen. Suunnitelmissa on myös yhteys Ranskan TGV-verkkoon sekä mahdollisesti Galiciaan, Baskimaahan ja Portugaliin.

## [muokkaa] Linjat

AVE-verkon linjakartta.

- Madrid – Sevilla
- Madrid – Zaragoza – Lleida
- Madrid – Zaragoza – Huesca
- Madrid – Ciudad Real – Puertollano
- Sevilla – Córdoba
- Madrid – Toledo
- Madrid – Málaga

Verkon keskipisteenä toimii Atochan rautatieasema Madridissa.

## [muokkaa] Aiheesta muualla

- AVE Renfe
- Suurnopeusjunat Espanjassa

Suurnopeusjunat

Acela Express | AVE | Eurostar | Eurostar Italia | InterCityExpress | JR-Maglev MLX01 | Korea Train Express | Levitoiva juna | Pendolino | Shinkansen | TGV | Thalys | Transrapid | Treno Alta Velocità | X2000

Haettu osoitteesta http://fi.wikipedia.org../../../a/v/e/AVE_ca6d.html

Luokat: Espanjan liikenne | Veturit ja junayksiköt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- Nederlands
- 日本語
- Português
- Română
- Winaray
- Svenska